ไฟแนนเชียลไดเจสต์
กลต.สั่ง 4 บริษัทแก้ไขงบไตรมาสแรก
11 ส.ค. 2554

กลต.สั่ง 4 บริษัทแก้ไขงบไตรมาสแรก
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้แจ้งให้บริษัท 4 แห่ง ได้แก่ บริษัท เชียงใหม่รามธุรกิจการแพทย์ (CMR) บริษัท แมนดารินโฮเต็ล (MANRIN) บริษัท โรงพยาบาลรามคำแหง (RAM) และบริษัท ศิครินทร์ (SKR) แก้ไขงบการเงินงวดไตรมาสแรกปี 2554
“บริษัททั้ง 4 แห่ง จะต้องนำส่งงบการเงินฉบับแก้ไขที่ผ่านการสอบทานโดยผู้สอบบัญชีต่อ ก.ล.ต. พร้อมทั้งเปิดเผยงบการเงินดังกล่าวต่อสาธารณชนภายในวันที่ 17 ก.ค. 2554”
AOD ฉลุยเข้าตลาดหุ้นนอร์เวย์
บริษัท โทรีเซนไทย เอเยนต์ซีส์ (TTA) เปิดเผยว่า เมื่อวันที่ 15 ก.ค.ที่ผ่านมา Asia Offshore Drilling Limited หรือ AOD ประสบความสำเร็จในการนำหุ้นเข้าจดทะเบียนในตลาดหลักทรัพย์ Oslo Axess (ประเทศนอร์เวย์) เป็นที่เรียบร้อยแล้ว หลังบริษัทเสนอขายหุ้นให้นักลงทุนในวงจำกัดครั้งที่สองแล้วมีหุ้นทั้งสิ้น 40,000,100 หุ้น พาร์ 1 เหรียญสหรัฐ
สำหรับ AOD เป็นบริษัทลูกของ TTA โดยมีบริษัท เมอร์เมด มาริไทม์ ได้ร่วมลงทุน